Kanton Esch-Uelzecht

De Kanton Esch-Uelzecht ass ee vun den zwielef Lëtzebuerger Kantonen. E läit am Südweste vu Lëtzebuerg.

E grenzt am Norden un d'Kantone Capellen a Lëtzebuerg, am Osten un de Kanton Réimech, am Süden un déi franséisch Regioun Loutrengen an am Westen un déi belsch Provënz Lëtzebuerg.

Déi 14 Gemengen aus dem Kanton sinn:
+Kanton Esch-UelzechtLAU-CodeGemengFläch (km²)LU020121,49LU0202 22,18LU020321,38LU020414,35LU020518,43LU020614,86LU020713,57LU020821,40LU020911,93LU021020,42LU021123,80LU02126,83LU021324,42LU02147,71Fläch vum Kanton242,77
 Historique 
De Kanton Esch-Uelzecht war net bei deenen éischte mat dobäi wéi e Beschloss vum 14. Fruktidor Joer III (31. August 1795) d'Kantonen zu Lëtzebuerg agefouert huet. Als Kantonalhaaptuert wier Esch-Uelzecht deemools wuel nach ze kleng gewiescht par Rapport zu aneren Uertschaften, wat sech awer mat der Zäit ännere sollt.

Sou sollt dann de 14. Juli 1830 e véiert Justizarrondissement Esch-Uelzecht entstoen, mä d'Belsch Revolutioun huet eng Ëmsetzung vun deem Projet illusoresch gi gelooss.

Doduerch huet sech nach weider gedëllegt misse ginn, bis datt eng Veruerdnung vum 12. Oktober 1841Kinneklech-Groussherzoglech Veruerdnung vum 12. Oktober 1841, N° 19, iwwer d'Fixatioun vun der Circonscriptioun vun de Friddensgeriichter an dem Ressort vun de Bezierksgeriichter, publizéiert am Memorial Nr 53 vun 1841, S. 461 tatsächlech e Kanton Esch-Uelzecht an d'Liewe geruff huet, dee sech aus dem fréiere Kanton Beetebuerg an Deeler vum fréiere Kanton Messancy zesummegesat huet. Doduerch gouf Esch-Uelzecht Kantonalhaaptuert an d'Friddensgeriicht koum och vu Beetebuerg eriwwer.

Et bleift nach z'ernimmen datt 1817 mat der Schafung vun de Milizkantonen och Esch-Uelzecht sou e Milizkanton ginn assKinneklech-Groussherzogleche Beschloss vum 25. Februar 1817, Nr. 57, iwwer d'Andeelung vum Groussherzogtum Lëtzebuerg a Milizkantonen, publizéiert am Memorial N° 12 vum 14. Mäerz 1817, S. 145, deen awer a senge Funktiounen a Grenze ganz eegestänneg war an eréischt zanter 1846Kinneklech-Groussherzogleche Beschloss vum 25. Juli 1846, Nr. 1527, iwwer eng nei Andeelung vun de Milizkantonen, publizéiert am Memorial N° 48 vun 1846, S. 451 mam Justizkanton iwwerenee gestëmmt huet (virdru war d'Gemeng Dippech mat beim Milizkanton Esch, d'Gemenge Fréiseng, Réiser a Péiteng dogéint net).

Demographie

Entwécklung vun der Awunnerzuel

Déi follgend Awunnerzuele Click on the link; left: Select Période: Début Année 1820; check data Canton Esch. bezéie sech op den Datum vun der Vollekszielung wat d'Jore bis 1970 an 1981, 1991, 2001 an 2011 ugeet, déi aner sinn déi vum éischte Januar.

 Joer       Awunner 1821  12 078 1851  16 661 1871  20 610 1880  24 667 1890  33 626 1900  51 964 1910  68 579 1922  74 329 1930  104 940 Joer       Awunner 1935  97 943 1947  94 904 1960  108 379 1970  114 778 1978  115 282 1981  114 483 1985  112 410 1991  116 501 1995  122 746 Joer       Awunner 2001  134 674 2005  141 153 2011  152 479 2015  164 604 2016  167 955 2017  172 687 2018  176 820 2019  180 275 2020  183 364 Joer       Awunner 2021  185 184 2022  186 486 2023  189 540 2024  192 739 2025  195 091

 Kuckt och 
 Lëtzebuerger Kantonen

 Um Spaweck